રામમંદિર સંબંધિત પ્રશ્ર્નના જવાબમાં તેઓએ કહ્યું હતું કે, સંઘ ઇચ્છે છે કે પહેલાં તમામ અવરોધો દૂર થાય ત્યાર બાદ જ રામમંદિરનું નિર્માણ થાય. આ અવરોધોને દૂર કરવા માટે સરકારે પ્રયત્નો કરવા જોઈએ. હાલ કારસેવકપુરમમાં રામમંદિર નિર્માણની તૈયારીઓ ચાલી રહી છે. જેવા અવરોધો દૂર થશે કે તરત જ મંદિર નિર્માણનું કામ શરૂ થઈ જશે. આરક્ષણ અંગે તેઓએ જણાવ્યું હતું કે, ડૉ. બાબાસાહેબ આંબેડકરજીએ જે ઉદ્દેશ્યથી આરક્ષણની વ્યવસ્થા કરી છે તે ઉદ્દેશ્યની પૂર્તિ સુધી આરક્ષણ રહેવું જોઈએ. આરક્ષણ મેળવતાં સમાજે જ નક્કી કરવું રહ્યું કે તેઓને ક્યાં સુધી આરક્ષણની જરૂરિયાત છે.